Diari Oficial de la Generalitat Valenciana


Sumari del DOGV 3123, del 17-11-1997 (1997/11801)

ORDRE d'11 de novembre de 1997, de la Conselleria d'Ocupació, Indústria i Comerç, per la qual s'amplia la dotació pressupostària de l'Ordre de 19 de juny de 1997, d'aquesta Conselleria, reguladora de diverses mesures de foment d'ocupació per a persones amb discapacitació i, d'acord amb açò, es modifica l'article 2 d'aquesta ordre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3123

Data del DOGV
:   17-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11475


Data del document
:   11-11-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

3763 ORDRE d'11 de novembre de 1997, de la Conselleria d'Ocupació, Indústria i Comerç, per la qual s'amplia la dotació pressupostària de l'Ordre de 19 de juny de 1997, d'aquesta Conselleria, reguladora de diverses mesures de foment d'ocupació per a persones amb discapacitació i, d'acord amb açò, es modifica l'article 2 d'aquesta ordre. [97/X11564]
  
La gestió dels programes de foment d'ocupació per a persones amb discapacitació, permet en aquest moment, després de satisfer obligacions derivades d'anteriors exercicis, incrementar en 90.849.663 pessetes - a càrrec de la línia de subvenció 415/000/97 i 703/000/97, del programa pressupostari 322.30 - la dotació de l'Ordre de 19 de juny de 1997,
  
En virtut d'açò, fent ús de les facultats conferides per la Llei 5/1983, de 30 de desembre, del Govern Valencià, Llei de Pressupostos de la Generalitat Valenciana per a l'exercici 1997, i el Reglament Orgànic i Funcional de la Conselleria d'Ocupació, Indústria i Comerç, aprovat per Decret del Govern Valencià 34/1997, de 26 de febrer (DOGV número 2.942, d'1 de març de 1997),
  
ORDENE
  
Article únic
  
S'incrementa en la quantitat de 62.218.637 pessetes l'import global màxim per a la totalitat de les ajudes previstes per l'Ordre de 19 de juny de 1997, de la Conselleria d'Ocupació, Indústria i Comerç, per la qual es regulen diverses mesures de foment d'ocupació destinades a persones amb discapacitació per a l'exercici de 1997, i queda redactat l'article 2 de la citada ordre de la següent forma:
  
"L'import global màxim per a la totalitat de les ajudes previstes en aquesta ordre es de 313.460.303 pessetes, de les quals 40.926.147 pessetes són finançades pel FSE i 8.518.000 pessetes són fons associats als anteriors. Aquest import es desglossarà:
  
A càrrec de la línia 4.15 (Plans de foment d'ocupació per a discapacitats) 773.756.843 pessetes.
  
A càrrec de la línia 7.03 (PIMFE discapacitats) 45.232.028 pessetes.
  
Ambdues línies de subvenció pertanyen al programa 322.30 (Foment del Cooperativisme i de l'Economia Social) dels pressupostos de 1997".
  
DISPOSICIÓ FINAL
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 11 de novembre de 1997
  
El conseller d'Ocupació, Indústria i Comerç,